google/wiki40b huggingface dataset:
Lamia fra Athen

Lamia fra Athen var en kjent hetære eller kurtisane i antikkens Hellas på 300-tallet f.Kr., og elskerinnen til Demetrios I Poliorketes, konge av Makedonia, sønn av Aleksander den stores general Antigonos.

Liv og virke

Lamia var datter av en Kleanor. Hun begynte sin karriere som fløytespiller i teateret, noe hun ble kjent for, men som hun siden forlot for å kunne virke som en hetære.
Det er ikke kjent hvordan hun havnet på flåten til Ptolemaios I Soter i sjøslaget ved Kypros i 306 f.Kr., men det var i den anledningen hun falt i hendene på den unge Demetrios Poliorketes. Ptolemaios tapte slaget ved den kypriotiske byen Salamis og Lamia ble fraktet til Demetrios som krigsbytte. Selv om hun allerede var over sin beste alder, fanget hun den unge fyrsten og hennes grep på ham var ubrutt i mange år, og sto imot mange rivaler. Hun viste sin innflytelse, ble det sagt, med sine talenter og intelligens, og disse ble feiret av komedieforfattere foruten også epokens historikere. Mange av de mer eller mindre troverdige anekdotene som ble fortalt om henne har blitt bevart av Plutark og Athenaios.
De utsvevelser og storslåtthet for de drikkegilder som hun arrangerte for Demetrios Poliorketes er meget diskutert. Ved en anledning er hun nedtegnet for å ha benyttet de rikdommer som ble veltet over henne på å bygge en gild portiko for borgerne i Sikyon i nordlige Peloponnes, antagelig på den tiden da denne polis ble i stor grad ombygd av Demetrios. Athenerne, for å smigre Demetrios, reiste et tempel til ære for Lamia under tittelen til Afrodite, og deres eksempel ble fulgt av borgerne i Theben. I henhold til Athenaios hadde hun en datter med Demetrios som het Fila. Plutark nevner henne, men ikke i sin liste over Demetrios' barn.
Diogenes Laertios nevner at Demetrios fra Faleron også bodde sammen med en kvinne ved navn Lamia, og som han karakteriserte som en athener av edel byrd. Denne historien, om den er riktig, er antagelig om en helt annen person.
Moneilemini

Utseende

Middelsstore, svært tettbygde, blankt svarte trebukker.

Levevis

Billene lever i ørkener og ørkenaktige områder og er knyttet til kaktus-arter.

Utbredelse

Gruppen er utbredt i tørre områdene i det Nord-Amerika, fra det sørvestlige Canada i nord til det sentrale Mexico i sør.
Sanger av Øistein Sommerfeldt

Sanger av Øistein Sommerfeldt er et musikkalbum med Ivar Anton Waagaard og Svein Bjørkøy, utgitt i 2004. Dette er duoens debutalbum.
Yamaha Motif

Yamaha Motif er en serie med synther/keyboard levert av Yamaha siden august 2001. Instrumentet er først og fremst designet for profesjonell studiobruk, men det brukes ofte også i live-sammenhenger.

Funksjoner

Yamaha Motif inneholder svært mange funksjoner som gjør den til et ettertraktet studioinstrument. De viktigste er Sequencer og Arpeggiator. I tillegg er alle modeller utstyrt med de mest moderne tilkoblingsmuligheter som har vært tilgjengelig.
Portretter ved Galtvort høyere skole for hekseri og trolldom

Portretter av Galtvorts rektorer

Portrettet til *Finius Persilius Svaart – En av forgjengerne til Sirius Svaart, og kjent for å være den minst populære rektor noen sinne.
Portrettet til Rektor Kronian – En tidligere rektor ved skolen.
Portrettet av *Armando Duppel – Forgjengeren til Albus Parsifal Ulfrik Brian Humlesnurr, beskrevet som skallet og med grått skjegg.
Aller Edge Media

Aller Edge Media var et selskap som drev med kringkasting på internett. Selskapet ble etablert i oktober 2005 idet Nordic Web Radio AS og Aller Digitale Media AS fusjonerte.
Aller Edge Media AS hadde på et tidspunkt 50 ansatte og var et heleid datterselskap av Norsk Aller AS og var etablert i Norge, Sverige og Danmark.
Selskapet ble fusjonert med et annet Aller-eid selskap, Aller Internett i 2007
Anaglyptus

Utseende

Små til middelsstore, spinkle trebukker. Kroppsformen er temmelig avlang, antennene er vanligvis kortere enn kroppen. Pronotum er så langt som bredt eller lengre enn bredt, mer eller mindre tønneformet uten tenner langs ytterkanten. Dekkvingene er parallellsidige, gjerne med mønster av lyse skrå- eller tverrstreker.

Levevis

Larvene utvikler seg i hard og tørr, død ved på greiner og stammer (den nordiske arten Anaglyptus mysticus i hassel). Billene klekkes vanligvis om høsten og overvintrer som nyklekte voksne under barken på det døde treet. De besøker gjerne blomster.

Utbredelse

Gruppen er utbredt i Nord-Amerika, Asia og Europa.
Troppene til VM i fotball 2002

Troppene til VM i fotball 2002 inneholder samtlige 32 tropper som ble tatt ut til VM i fotball 2002 i Sør-Korea og Japan som ble spilt fra 31. mai til 30. juni 2002. Hver av de 32 nasjonene som deltok i mesterskapet registrerte 23 spillere (20 utespillere og tre keepere) som skulle delta i det kommende VM, tidligere utgaver hadde hatt 22 spillere pr. lag.
Klubbene som er oppført er klubben som de enkelte spillerne sist spilte en offisiell kamp før mesterskapet. Alderen er alderen til hver enkelt spiller ved starten av mesterskapet.
Johann Christoph Kühnau

Liv og virke

Kühnaus far var storbonde og sørget for at sønnen fikk musikkopplæring av en bymusikant i Aschersleben.
I 1753 begynte Kühnau på lærerseminar i Klosterbergen ved Magdeburg, og slo seg ned som realskolelærer i Berlin 1763. I 1783 ble han lærer ved Dreifaltigkeitsschule og i 1788 kantor ved skolen kirke. Kühnau bygde opp et kor som han ofte oppførte store verk med.  
Han gav ut koralboka Vierstimmige alte und neue Choralgesänge (1786) og en samling koralpreludier for klaviaturinstrument, og skrev flere oratorier og mange kantater. 
Hoffmusikeren og komponisten Johann Philipp Kirnberger var ikke kjent for å være raus med godordene, men Kühnaus koralbok anbefalte han varmt, og uttalte at det ikke fantes noen bedre. Derimot angrep Carl von Winterfeld koralbearbeidelsene på musikkteknisk grunnlag og holdt dem for å være for lite alvorlige som menighetssanger.
Kühnaus sønn, Johann Christian Friedrich Kühnau, var en evangelisk teolog, forfatter og offiser.
Ehrlichia

Ehrlichia er en slekt bakterier i ordenen rickettsiales som overføres til mennesker ved flåttbitt. Flere arter kan forårsake infeksjon (Ehrlichiose) hos mennesker. Slekten har navn etter den tyske mikrobiologen og nobelprisvinneren Paul Ehrlich (1854–1915). Ehrlichiose er ikke zoonotisk, dvs at den ikke smitter fra dyr til mennesker, kun via flåttbitt.

Historikk

Sykdommen ble først påvist i Sør-Afrika på 1800-tallet. At flått var smittekilden ble første gang påvist i 1900. Selve organismen ble påvist i 1925 da den ble klassifisert som en rickettsia. Den fikk opprinnelig navnet Rickettsia ruminantium. I 1945 ble det utviklet en behandling for å immunisere husdyr. Dette er fortsatt den eneste tilgjengelige «vaksine». I 1985 klarte man for første gang å dyrke ehrlichiabakterien i vevskultur.
Ehrlichiose ble først beskrevet av den norske legen Johan Bakken i USA i 1994. Det første dokumenterte tilfellet i Europa ble oppdaget i Slovenia i 1997. De første tilfellene i Norge ble beskrevet i 1998. De første svenske tilfellene av human granulocytær ehrlichiose ble beskrevet i 1999.
Sykdommen arter seg vanligst som en akutt, febril tilstand med hodepine og muskelsmerter som de vanligste kliniske funn, men nedsatt matlyst, kvalme, leddsmerter og tørrhoste forekommer hyppig. Ubehandlet kan sykdommen vare i uker. Et alvorlig, sepsisliknende sykdomsbilde med dødelig utgang forekommer hos under 2 % av pasientene, da spesielt blant eldre mennesker.
I en norsk, seroepidemiologisk studie ble det funnet at 10 % av pasienter med sikker borreliose også hadde antistoffer også mot ehrlichioseagens.
Human granulocytær ehrlichiose skyldes en rickettsiabakterie som i dag har navnet Anaplasma phagocytophilum (tidligere kalt Ehrlichia equi eller Ehrlichia phagocytophila). Sykdommen betegnes i dag Human granulocytær anaplasmose.
EM i turn 2011

Europamesterskapet i turn 2011 ble arrangert i Berlin, Tyskland fra 4. til 10. april 2011. Konkurransen ble avholdt i Max Schmelinghallen. 157 mannlige utøvere fra 39 land, og 86 kvinnlige utøvere fra 32 land deltok i mesterskapet.
Ack Värmeland, du sköna

«Ack Värmeland du sköna», også «Värmlandssången» og «Värmlandsvisan» er en svensk sang fra 1822, basert på en tradisjonell folkemelodi og med tekst av Anders Fryxell og Fredrik August Dahlgren. Teksten ble først skrevet til sangspillet Wermandsflickan (1822), men ble senere lagt til folkelystspillet Värmlänningarna av Dahlgren. Visen inngår i den svenske viseskatten.
Visens opprinnelse er omdiskutert. Klart er det at Fryxell skrev sin tekst til en melodi som ble sunget i nordlige Östergötlands bergslagstrakter og begynte med ordene «Ack, Östra Götland och Finnespånga län,/ Ack, du är en krona för andra!/Inom dina gränser bor redliga män»
Denne «östgötavisa», som kalles «Risingevisan» og ble skrevet av Anders Ölin, går melodisk eventuelt tilbake til den nederlandske «O, Nederland! Let op u saeck» fra 1500-tallet (som kan ha nådd Sverige med innvandrede valloner eller nederlendere). De to melodiene overensstemmer ikke helt. Trolig er det at den svenske melodien har blitt sunget i Östergötland og omegn siden 1700-tallet.

Likheter med Smetanas «Moldau»

Det har ofte blitt hevdet at Bedrich Smetana anvendte melodien til «Ack Värmeland, du sköna» i satsen «Moldau» i sitt symfoniske dikt «Má vlast» («Mitt fedreland»), men dette blir avvist av noen (Det blir antatt at han hørte melodien under de fem årene, 1856-61, som han bodde og virket i Göteborg)

«Dear Old Stockholm»

Stan Getz turnerte i Sverige i 1951. Han spilte inn en versjon med den engelske tittelen «Dear Old Stockholm» på plate. Den har deretter blitt spilt inn på plate av flere artister og etablert seg som en klassiker innen jazzen.

Kristen norsk versjon

Arne Flermoen har skrevet en kristen norsk tekst. Den norske tittelen er «Det er fullbragt».
Oghuz-tyrkere

Oghuz-tyrkerne regnes som en av hovedgrenene av de tyrkiske folkeslagene i historien.
Oghuz-tyrkerne er forfedrene til dagens vestlige tyrkere som teller mer enn 100 millioner mennesker og er bosatt i områdene i Vest-Asia og Øst-Europa. Disse inkluderer aserbajdsjanere (eller aserier) i Aserbajdsjan, Georgia og Iran, tyrkerne i Tyrkia, Irak og Kypros, Balkan-tyrkerne på Balkan-halvøya (Hellas, Bulgaria og tidligere Jugoslavia), turkmenerne i Turkmenistan, nordøstlige Iran og nordvestlige Afghanistan, qashqai og khorasanerne i Iran, i tillegg til gagauserne i Moldova.
Under tyrkisk massemigrasjon i 9. til 12. århundrene var oghuzene blant tyrkerne i Sentral-Asia som migrerte mot Vest-Asia og Øst-Europa via Transoxiana. Fra det 5. århundre var oghuzene grunnleggere og herskere av flere viktige tyrkiske kongedømmer og imperier, de mest kjente er göktürkene, seldsjukkene, safavidene og osmanene.
Selv om de også slo seg ned og dannet byer, førte deres nomadiske livsstil til en kjempende innstilling, sans for lederskap, vane for å flytte på seg, dyktighet som ryttere og en uvanlig evne som bueskyttere på hesteryggen. Fra tidlige tider i deres historie ble de anerkjent for moralske dyder som utholdenhet, lojalitet, selvdisiplin og fremsynthet.
I senere århundrer tilpasset de seg og innførte sine egne tradisjoner og institusjoner til den islamske verden og steg frem som byggere av imperium med en konstruktiv sans for statsvitenskap som gjorde et positivt bidrag til historien da de enorme regionene de styrte utviklet seg i nye faser av sosial, økonomisk, religiøs og intellektuell utvikling.
Valentinian I

Tidlig liv

Valentinian ble født i 321 ved Cibalæ i sørlige Pannonia i det som i dag er Kroatia. Han kom fra en illyrisk familie. Valentinian, og hans yngre bror Valens var sønner av Gratianus Major, en framtredende general under styret til Konstans, den yngste sønnen til keiser Konstantin den store. Han vokste sammen med broren på familiens eiendom og hvor de begge fikk en gjennomgående utdannelse. Han gikk inn i militæret i ungdommen og i 340 fulgte han sin far, da nylig utpekt Comes Africæ, til Afrika. Deretter reiste han til Britannia da hans far ble utnevnt til Comes Britanniarum. Etter å ha holdt denne posisjonen pensjonerte Gratianus seg og dro tilbake til familieeiendommen i Cibalæ mens Valentinian antagelig ble overført til et sted langs grensen ved Rhinen eller Donau. 
I 350 ble Konstans myrdet av agenter sendt av tronraneren Magnentius, en kommandant i Gallia som ble utropt til keiser av sine soldater. Konstantius II, en eldre bror av Konstans, og keiser i øst, gikk øyeblikkelig mot Magnentius med en stor hær. Det påfølgende året møttes de to keiserne i Pannonia. I det påfølgende slaget ved Mursa Major resulterte i en kostbar seier for Konstantius. To år senere beseiret han Magnentius på nytt i sørlige Gallia i slaget ved Mons Seleucus. Magnentius, som innså det hensiktsløse i å fortsette opprøret, begikk selvmord i august det samme året, noe som effektivt gjorde Konstantius til enehersker over hele riket. Det er på rundt denne tiden at Konstantius konfiskerte Gratianus' eiendom, antagelig for å ha vist gjestfrihet overfor Magnentius da denne var i Pannonia. Til tross for sin fars tap av gunst, synes det ikke som om Valentinian har blitt merkbart merket av dette, noe som gjør det usannsynlig at han hadde kjempet for Magnentius. Det er kjent at Valentinian var i regionen i løpet av konflikten, men hvilken engasjement han hadde i krigen, om enn noen, er ukjent.
Salongen (radioprogram)

Salongen er et norsk radio-talkshow som har gått på NRK Radio siden 2014. Programmet sendes på P2 og har en times varighet. I hver utgave av Salongen snakker programlederne med en studiogjest hentet fra nyhetsbildet. Det er vanligvis en aktuell person som er kjent fra norsk kultur- eller samfunnsliv. Programlederne presenterer også personlige betraktninger og uhøytidelige kommentarer. Salongen ble opprinnelig sendt mellom klokka 17 og 18 hver ettermiddag på hverdager, men fra 2017 hovedsakelig bare hver fredag, lørdag og søndag.  
Da programserien startet opp i 2014, kalte hovedprogramlederen Nina Stensrud Martin Salongen for «et ærlig, upolert og manusløst vorspiel til Dagsnytt 18» (P2s daglige debattprogram). NRK har siden presentert programmet slik på nettet: «Rundt bordet i Salongen er det plass til verden, kultur, politikk, mennesker, meninger, harselas, historier og opplevelser». Kulturavdelingen i NRK har også omtalt Salongen som «et subjektivt samtaleprogram som søker å overraske og utfordre både gjesten og lytterne».
Podkast-versjonen av episodene i Salongen inneholder noen ekstra minutter tilleggsamtale før og etter det radiosendte programmet.

Annet

Blant faste kunstneriske innslag har vært dikt av «salongpoeten» Frode Grytten, gjerne akkopagnert av tilrettelagte musikkspor og lydkollasjer. Det ble ellers ikke spilt musikk i programmet. 
Høsten 2015 ble Salongen kritisert av flere debattanter på høyresiden i norsk politikk som mente at enkelte satiriske nyhetskommentarer i programmet var «venstrevridde» og «sjikanøse».
EM i vintertriatlon 2018

EM i vintertriatlon 2018 ble arrangert 17. februar 2018 i Piano Vetore i Etna i Italia.
Vintertriatlon består av løping, sykling og langrenn. Senior og U23 sin løype var 6,5 km løping, 12 km sykling og 10,8 km langrenn. Juniorløypa var 3,75 km løping, 7,2 km sykling og 5,4 km langrenn.
Grillspidd

Et grillspidd, grillspyd eller bare spidd, er en tynn, spiss jernpinne brukt til å grille noe på over åpen varme.
Matbiter træs på spiddet før grillingen, og ofte beholdes den ferdiggrillede maten på spiddet under servering. I så fall inneholder spiddet ofte flere ulike ingredienser. Eksempel på mat som kan finnes på et grillspidd er biter av storfekjøtt, svinekjøtt, kyllingkjøtt, løk, maiskolber, paprika med mere.
Selve spiddet kan være laget av metall eller tre. Grillspidd av metall er normalt laget for å gjenbrukes etter oppvask, mens trespidd er engangsartikler.
Sideakkreditering

Sideakkreditering betyr at en ambassadør er gitt fullmakt til å representere sin stat i to eller flere stater. Vanligvis gjelder sideakkrediteringen andre stater i regionen enn den staten der ambassadøren har sin bopel. Slik akkreditering er regulert artikkel 5 i Wien-konvensjonen om diplomatiske relasjoner fra 1961. Folkerettslig er det ingen forskjell på en sideakkreditert ambassadør og en ambassadør som bor i staten vedkommende er akkreditert til. Særlig mindre stater har foretrukket sideakkreditering av kostnadshensyn, men ordningen er også benyttet av større stater.
Under det første besøket i et sideakkreditert land avleverer ambassadøren sine akkreditiver til landets statsoverhode på samme måte som en ambassadør som er bosatt i landet.
Det finnes, også i den norske utenrikstjenesten, eksempler på at en ambassadør ivaretar sine oppgaver fra sin egen hovedstad og dermed ikke har bopel i noen av de land som han har ansvaret for. En slik norsk ambassadør betegnes som hjemmebasert ambassadør.
Skarvfjorden

Skarvfjorden er en fjordarm av Sandøyfjorden på Sørøya i Hammerfest kommune i Finnmark. Fjorden er 1,5 kilometer lang, fra innløpet mellom Tjeldklubben og Skarvfjordholmen, østover til fiskeværet Skarvfjord i fjordbotnen.
På nordsida av fjorden ligger gården Sæter. Skarvfjordens største dybde er bare 13 meter.
Maraton

Maraton er et løp som går over 42 195 meter. Løpet er regnet som svært krevende, og betegnelsen «maraton» brukes ofte for å beskrive noe som krever stor utholdenhet.
Navnet maraton kommer fra en gresk legende som forteller hvordan soldaten Feidippides løp fra byen Marathon i Hellas til Athen for å forkynne at perserne hadde blitt beseiret i slaget ved Marathon. Legenden forteller videre at Feidippides døde like etter han hadde forkynt grekernes seier.
Standardlengden på 42 195 meter er ikke den nøyaktige distansen mellom Marathon og Athen. I OL fra 1896 til 1920 varierte maratondistansen mellom 40 km og 42,75 km. I 1921 bestemte det internasjonale friidrettsforbundet (IAAF) at standardlengden skulle være 42 195 meter. Det var den distansen som ble løpt i OL i 1908, mellom Windsor og White City Stadium i London.
Imidlertid gikk det enda lenger før standardlengden ble endelig etablert. Under EM i friidrett i Oslo i 1946 var maratondistansen på 40 200 meter, og i Sverige ble standardlengden innført først i 1948.
Antonio Biffi

Antonio Biffi (født 1666 i Venezia, død 1732 eller 1736 samme sted) var en italiensk barokk-komponist og kapellmester i Markuskirka.

Liv og virke

Antonio Biffi studerte formodentlig hos Giovanni Legrenzi i Venezia. Det kan påvises at Biffi var sanger i koret til Markuskirkas kapell i juli 1692. Etter bare en uke her fikk han i oppgave å vikariere for kapellmesteren, Giovanni Domenico Partenio. Partenio døde i 1701, og sammen med Biffi søkte visekapellmesteren Carlo Francesco Pollarolo og kirkas to organister, Antonio Lotti og Benedetto Vinaccesi på den ledige stillingen. Antonio Biffi ble offisielt utnevnt 5. februar 1702. Posten som kapellmester hadde han helt til han døde. Han var også korleder ved barnehjemmet Ospedale dei Mendicanti.
Til Biffis elever hører Giovanni Battista Ferrandini, Domenico Alberti og Daniel Gottlieb Treu.
Biffi skrev hovedsakelig kirkemusikk, stilen er tydelig influert av den uttrykksterke og fargerike venetianske skolen.
Sandefjord Turn- & Idrettsforening

Basketball

Klubbens A-lag i basketball for herrer spiller i 1. divisjon i 2011/12-sesongen.

Håndball

Klubbens A-lag i håndball for herrer spiller i Postenligaen i 2011/12-sesongen.
The Amazing Race 31

The Amazing Race 31 (også promotert som The Amazing Race: Reality Showdown) er den 31. sesongen av den amerikanske realityserien The Amazing Race. Denne sesongen fulgte elleve lag, alle bestående av to personer med en eksisterende relasjon og som tidligere har deltatt i Big Brother, Survivor og The Amazing Race, i et kappløp rundt om i verden. Hovedpremien i konkurransen er 1 000 000 US$. Phil Keoghan, programleder i alle de foregående sesonger, ledet også denne sesongen av programmet.
Sesongen hadde premiere 17. april 2019 og sesongfinalen ble sendt 26. juni 2019. 
Livspartnerne Colin Guinn og Christie Woods, som deltok i den femte sesongen av The Amazing Race, vant denne sesongen av The Amazing Race.

Produksjon

10. juni 2019 ble det publisert på seriens kontoer på sosiale medier at filmingen av kappløpet hadde startet og at lagene som skulle delta, bestod av deltagere som tidligere hadde deltatt på CBS sine realityserier. 3. juli 2019 ble innspillingen avsluttet i Detroit, hvor det ble filmet en framføring av The White Stripes sin sang «Seven Nations Army». Filmingen av denne framføringen skulle etter planen blitt spilt inn på Belle Isle Park, men ble istedenfor spilt inn på Hart Plaza. Årsaken til denne forandringen, var at Michigan Department of Natural Resources hadde avslått søknaden om å spille inn på Belle Isle Park, grunnet manglende informasjon om hvor stor gruppen av musikanter som skulle framføre sangen. Dette markerte også det første besøket i Michigan i The Amazing Race-franchisen. 
Opprinnelig skulle The Amazing Race 31 ha premiere 22. mai 2019, men grunnet manglene suksess for programmet Million Dollar Mile, bestemte CBS å flytte premieren for The Amazing Race 31 til onsdag 17. april 2019, mens Million Dollar Mile ble flyttet til å bli sendt om lørdagene. 
Den trettiførste sesongen av The Amazing Race strakk seg 40 000 km, gjennom ti land på fire kontinenter. Laos ble for første gang besøkt i den amerikanske versjonen og Uganda ble for første gang besøkt i The Amazing Race-franchisen. I tillegg ble Kroatia besøkt, etter å ha sist blitt besøkt i den tolvte sesongen.
Denne sesongen introduserte en ny tvist til den amerikanske versjonen i forbindelse med U-sving: «U-Turn-vote». I «U-Turn-vote», måtte lagene stemme på det laget de ønsket som skulle bli U-Svingt. De to lagene som fikk flest stemmer, ble u-svingt, og måtte gjøre begge veivalgsoppgavene. I motsetning til den israelske og den australske versjonen, hvor stemmegivningen var hemmelig, ble avstemningen gjort i plenum foran alle lagene.
I løpet av sesongen ble det satt noen nye rekorder. Rachel satte ny rekord for antall etapper gjennomført av en kvinnelig deltager, med 32 etapper. Leo og Jamal satte ny rekord for antall etapper gjennomført av et lag med 34 etapper. Tyler & Korey og Colin & Christie satte ny rekord med antall etappeseirer av et lag, med ni etappeseirer hver.
Piken med sølvhåret

«Piken med sølvhåret» er en kjærlighetsroman av Margit Sandemo skrevet i 1971. Den har gått som føljetong i flere ukeblader i Norden. Originalens tittel er «Flickan med silverhåret». Handlingen er lagt til Ukraina på 1700-tallet, og omhandler Koppers Lisa, som skiller seg ut i den svenske landsbyen i Ukraina, på grunn av det lyse håret sitt. Da hun berger en kosakk etter å ha blitt torturert av tatarene, begynner et helt nytt eventyr for Lisa. Hun blir kidnappet av tatarene, og holdt i fangenskap i 4 lange år, før hun ved en tilfeldighet møter sin kosakk igjen: Vasili. Han er en hard brutal mann, men sakte men sikker vokser kjærligheten mellom disse. Boken ble utgitt som nr 7 i serien «Margit Sandemos beste føljetonger».
The Sheik of Araby

«The Sheik of Araby» er en sang som ble skrevet av Harry B. Smith, Francis Wheele og Ted Snyder som laget melodien i 1921.
Den ble komponert som en respons til populariteten til Rudolph Valentino sin film The Sheik. I 1926 ble teksten forandret av Billy Rose og navnet ble byttet til «That Night in Araby».